CELEX: 62016TA0339
Language: el
Date: 2018-12-13 00:00:00
Title: Συνεκδικασθείσες υποθέσεις T-339/16, T-352/16 και T-391/16: Απόφαση του Γενικού Δικαστηρίου της 13ης Δεκεμβρίου 2018 — Ville de Paris, Ville de Bruxelles και Ayuntamiento de Madrid κατά Επιτροπής [Περιβάλλον — Κανονισμός (ΕΕ) 2016/646 — Ρυπογόνες εκπομπές από ελαφρά επιβατηγά και εμπορικά οχήματα (Euro 6) — Καθορισμός, για τις εκπομπές οξειδίων του αζώτου, μη υπερβάσιμων τιμών (NTE) στο πλαίσιο δοκιμών υπό πραγματικές συνθήκες οδήγησης (RDE) — Προσφυγή ακυρώσεως — Εξουσίες δημοτικής αρχής για τη λήψη μέτρων περιορισμού της κυκλοφορίας ορισμένων οχημάτων με σκοπό την προστασία του περιβάλλοντος — Άμεσος επηρεασμός — Παραδεκτό — Αναρμοδιότητα της Επιτροπής — Συμμόρφωση προς υπέρτερους νομικούς κανόνες — Καθορισμός των διαχρονικών αποτελεσμάτων της ακυρώσεως — Εξωσυμβατική ευθύνη — Χρηματική ικανοποίηση λόγω βλάβης ως προς την εικόνα και προσβολής της φήμης]

4.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/42
            
         
      Απόφαση του Γενικού Δικαστηρίου της 13ης Δεκεμβρίου 2018 — Ville de Paris, Ville de Bruxelles και Ayuntamiento de Madrid κατά Επιτροπής
      (Συνεκδικασθείσες υποθέσεις T-339/16, T-352/16 και T-391/16) (1)
      
      ([Περιβάλλον - Κανονισμός (ΕΕ) 2016/646 - Ρυπογόνες εκπομπές από ελαφρά επιβατηγά και εμπορικά οχήματα (Euro 6) - Καθορισμός, για τις εκπομπές οξειδίων του αζώτου, μη υπερβάσιμων τιμών (NTE) στο πλαίσιο δοκιμών υπό πραγματικές συνθήκες οδήγησης (RDE) - Προσφυγή ακυρώσεως - Εξουσίες δημοτικής αρχής για τη λήψη μέτρων περιορισμού της κυκλοφορίας ορισμένων οχημάτων με σκοπό την προστασία του περιβάλλοντος - Άμεσος επηρεασμός - Παραδεκτό - Αναρμοδιότητα της Επιτροπής - Συμμόρφωση προς υπέρτερους νομικούς κανόνες - Καθορισμός των διαχρονικών αποτελεσμάτων της ακυρώσεως - Εξωσυμβατική ευθύνη - Χρηματική ικανοποίηση λόγω βλάβης ως προς την εικόνα και προσβολής της φήμης])
      (2019/C 82/48)
      Γλώσσες διαδικασίας: η ισπανική και η γαλλική
      
         Διάδικοι
      
      
         Προσφεύγων-ενάγων στην υπόθεση T-339/16: Ville de Paris (Γαλλία) (εκπρόσωπος: J. Assous, δικηγόρος)
      
         Προσφεύγων στην υπόθεση T-352/16: Ville de Bruxelles (Βέλγιο) (εκπρόσωποι: M. Uyttendaele και S. Kaisergruber, δικηγόροι)
      
         Προσφεύγων στην υπόθεση T-391/16: Ayuntamiento de Madrid (Ισπανία) (εκπρόσωπος: F. Zunzunegui Pastor, δικηγόρος)
      
         Καθής: Ευρωπαϊκή Επιτροπή (εκπρόσωποι: A. C. Becker, E. Sanfrutos Cano και J.-F. Brakeland)
      
         Αντικείμενο
      
      Αφενός, αιτήματα βάσει άρθρου 263 ΣΛΕΕ περί ακυρώσεως του κανονισμού (ΕΕ) 2016/646 της Επιτροπής, της 20ης Απριλίου 2016, για την τροποποίηση του κανονισμού (ΕΚ) αριθ. 692/2008 όσον αφορά τις εκπομπές από ελαφρά επιβατηγά και εμπορικά οχήματα (Euro 6) (ΕΕ 2016, L 109, σ. 1), και, αφετέρου, αίτημα βάσει του άρθρου 268 ΣΛΕΕ για την καταβολή χρηματικής ικανοποίησης για την ηθική βλάβη την οποία ο Ville de Paris υποστηρίζει ότι υπέστη λόγω της έκδοσης του ίδιου κανονισμού.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει το σημείο 2 του παραρτήματος II του κανονισμού (ΕΕ) 2016/646 της Επιτροπής, της 20ής Απριλίου 2016, για την τροποποίηση του κανονισμού (ΕΚ) 692/2008 όσον αφορά τις εκπομπές από ελαφρά επιβατηγά και εμπορικά οχήματα (Euro 6), κατά το μέτρο που καθορίζει, στα σημεία 2.1.1 και 2.1.2 του παραρτήματος III A του κανονισμού 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού του κανονισμού (ΕΚ) 715/2007 την τιμή του τελικού συντελεστή συμμόρφωσης CF polluant και την τιμή του προσωρινού συντελεστή συμμόρφωσης CF polluant για τη μάζα οξειδίων του αζώτου.
               
            
                  2)
               
               
                  Απορρίπτει τις προσφυγές κατά τα λοιπά.
               
            
                  3)
               
               
                  Τα αποτελέσματα της διάταξης του κανονισμού που ακυρώνεται δυνάμει του σημείου 1 του παρόντος διατακτικού διατηρούνται μέχρι την έκδοση, εντός εύλογης προθεσμίας η οποία δεν μπορεί να υπερβεί τους δώδεκα μήνες από την ημερομηνία ενάρξεως ισχύος των αποτελεσμάτων της παρούσας απόφασης, νέας ρύθμισης που θα αντικαθιστά τις εν λόγω διατάξεις
               
            
                  4)
               
               
                  Η Ευρωπαϊκή Επιτροπή φέρει τα δικαστικά έξοδά της καθώς και το ήμισυ των δικαστικών εξόδων του ville de Paris, του ville de Bruxelles και του Ayuntamiento de Madrid.
               
            
         (1)  EE C 314 της 29.8.2016.